דף הבית > קולינריה > פסטיבל "אוכל כפרי במטה יהודה"
חגיגה של אירוח אתני ואותנטי ומאכלי עדות בבתים ובמסעדות, סדנאות בישול לכל המשפחה, מפגש עם יקבים ומבשלות האזור, אמנים מארחים ונופים קסומים, בחבל ארץ תנכ"י של מטה יהודה! ארבעה סופי השבוע - 7 עד ה-29 במרץ 2014.
כשאדם חוגג יום-הולדת, סביר ביותר שיחגגו לו עם ארוחה טובה. אז מה עושים כאשר חבל-ארץ חוגג יובל 50? מעניקים לו פסטיבל שלם של אוכל..
במקרה שלנו זה בהחלט נכון אך לא מדויק, מפני שפסטיבל האוכל של מטה יהודה מציין כבר את שנתו ה-14 והשנה בסימן 50 שנים להיווסדו של מטה יהודה. וכיון שברוח המסורת שוב הגיע המועד לפסטיבל האוכל המוצלח, חוגגים אותו עוד יותר עשיר-מגוון-חגיגי- מוצלח, בגלל היובל. הרי כל סיבה טובה למסיבה וידוע שאין מסיבה טובה בלי אוכל טוב! אז זה הזמן לגשת לשולחן!!
פסטיבל "אוכל כפרי במטה יהודה", הנערך ביוזמת המועצה האזורית מטה יהודה, מחלקת התיירות ובשיתוף משרד החקלאות ופיתוח הכפר ומשרד התיירות, יתקיים בארבעת סופי השבוע - 7 עד ה-29 במרץ 2014.
זוהי חגיגה של טבע מתפרץ - האזור מתפוצץ משיפעת פריחה מרהיבה בשלל צבעים מסחררים, והוסיפו להם את האירוח האתני והאותנטי עם המאכלים והטעמים הכפריים. זיווג מושלם!! אזור מטה יהודה שמיתוגו התיירותי "הלב הירוק", נמצא במרחק נסיעה קצר ממרכז הארץ, חבל ארץ ירוק עם נופים מכוסי פריחת רקפות, תורמוסים וכלניות, לצד מטעי זיתים כסופים וגפנים משתרגות וסדורות בכרמים. בתוך כל אלו משובצים מנזרים וכנסיות, מושבים, קיבוצים, חוות צאן ויקבים ועשרות בשלנים המציעים מגוון עשיר של מאכלי עדות.
על רקע נופים נפלאים אלה מציע הפסטיבל ה- 14 ארבעה סופי שבוע של חגיגות, אשר במרכזן האוכל הכפרי העונתי, הנותן ביטוי למגוון המרתק של מטבחים ביתיים איכותיים, חושף מסורות קולינאריות עדתיות ומסייע בפיתוח אפיקי פרנסה לתושבי האזור. את פסטיבל האוכל מוביל ראש המועצה האזורית מטה יהודה, משה דדון, במטרה לחשוף את השפע התיירותי הקיים באזור, בשילוב הקולינריה המפותחת והמרתקת שבו.
דדון: "מטה יהודה מזמין את הציבור לפסטיבל של טעמים, ריחות ופולקלור אנושי, בסימן 50 שנה להיווסדה של המועצה. יובל שנים של שימור מסורת, טעמים של פעם ומתכונים מבית אמא, בין נופים קסומים בחבל ארץ תנ"כי ומרהיב. אני מזמין את כולם ליהנות מתפריט קולינארי עשיר של בשלניות ובשלנים ביתיים, בפסטיבל האוכל הכפרי הגדול בישראל".
ליבו של הפסטיבל הוא חוויית אירוח יוצאת דופן בביתם של הבשלנים המקומיים, שפותחים את ביתם וליבם ומגישים מאכלים ששימרו את הטעמים והמתכונים המסורתיים, לפי שיטות הבישול הייחודיות למשפחה ולעדה. האורחים יושבים בבית המשפחה המארחת, מקשיבים לסיפוריהם ויוצרים קשר רגשי המתובל בתבלינים שאין להשיגם באף חנות. במטבח הסמוך מבעבעים על הכיריים סירים מעלי ניחוחות, בהם מתבשל המיטב שבמטבחים הביתיים - המטבח הכורדי, המרוקאי, הטוניסאי, ההודי, העיראקי, הקוצ'יני, הארגנטינאי ועוד. נו, תגידו שהריר לא נוזל לכם..
לראשונה בפסטיבל האוכל, האורחים מביאים את האוכל!
הנשים מוזמנות להביא למפגש את המנה האהובה עליהן מבית אמא ולספר עליה ליד השולחן.
הגברים מוזמנים להכין מנת זיכרון הילדות האהובה, שהכינה להם אימא.
נטעם במשותף את מנות ילדותינו, זיכרונות מתוקים-מלוחים, ונקנח ביצירת סיפור שבעל-פה, שיתבשל מהסיפורים של כל המשתתפים.
הסיפור יצולם בווידאו.
לרגל פסטיבל האוכל תשודרג ארוחת הבראנץ' המפורסמת של המלון. בכל סוף שבוע, בנוסף לארוחת הבראנץ' העשירה, הכוללת מגוון של סלטים, גבינות משק, לחמים כפריים, מרקים, תבשילים, פשטידות, עוגות ומבחר מטעמי הבית, ישודרג התפריט לפי הנושא כדלהלן: ב- 7.3 בראנץ' דגים- תוספת של מרק דגים אסיאתי, דג חם, סלט עגבניות ואנשובי, מגוון דגים קרים כבושים. בנוסף, מוצע סיור יין מיוחד.
רוכבים ומטיילים בשפלת יהודה-צפרירים. בין הארוחות לקינוחים, מוזמנים לשלב קצת פעילות בטבע!
מושב צפרירים- שבת בין 17:00-12:00 בתיאום מראש. בגינת חורש טבעי, אל מול נופי עמק האלה, מוגשת כירה מפוארת ממיטב המאכלים של המטבח הערבי המקומי: מגשי מקלובה מהבילים מעוטרים בפטרוזיליה ושקדים, סינייה טחינה, סלטים צבעוניים מכל טוב האדמה ומתוקים..
המבקרים מוזמנים להגיע לעשרות מבשלות הבירה והיקבים במטה יהודה, לטייל וללון בצימרים המפנקים וליהנות מאירוח כפרי במגוון המלונות שבהרי יהודה.
פרטים נוספים באתר מחלקת התיירות של מטה יהודה: 8108* ובדף הפייסבוק של הלב הירוק תיירות מטה יהודה.